
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 28.03.2007                                                         Bucureşti, 28.03.2007
Nr.23/49/2007                                                                          Nr.31/199/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative pentru modificarea şi completarea Legii nr.49/2006 privind aprobarea Ordonanţei de Urgenţă a Guvernului nr.195/2002 privind circulaţia pe drumurile publice, primit cu adresa nr.P.l.x  97 din 28 februarie 2007.


Prin obiectul de reglementare şi conţinutul său, propunerea legislativă face parte din categoria legilor organice.

              PREŞEDINTE,                                              PREŞEDINTE,

                Iulian Iancu                                                   Sergiu Andon                                   

Parlamentul  României

Camera  Deputaţilor
Comisia pentru industrii                                         Comisia juridică, de disciplină

              si servicii                                                                       şi imunităţi

Bucureşti, 28.03.2007                                                       Bucureşti, 28.03.2007
Nr.23/49/2007                                                                          Nr.31/199/2007
RAPORT    COMUN

asupra propunerii legislative pentru modificarea şi completarea Legii nr.49/2006 privind aprobarea Ordonanţei de urgenţă a Guvernului nr.195/2002 privind circulaţia pe drumurile publice


În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, pentru dezbatere în fond, cu propunerea legislativă pentru modificarea şi completarea Legii nr.49/2006 privind aprobarea Ordonanţei de urgenţă a Guvernului nr.195/2002 privind circulaţia pe drumurile publice, trimis cu nr. Pl.x 97 din 28 februarie 2007.


Propunerea legislativă are ca obiect de reglementare modificarea Ordonanţei de urgenţă a Guvernului nr. 195/2002 privind circulaţia pe drumurile publice, aprobat cu modificări şi completări prin Legea nr. 49/2006, în scopul armonizării cu prevederile Convenţiei asupra circulaţiei rutiere încheiată la Viena la 8 noiembrie 1968, ratificată prin Decretul nr. 318/1980 şi cu cele ale Convenţiei Europene cu privire la efectele internaţionale ale interzicerii exercitării dreptului de a conduce un vehicul cu motor, adoptată la Bruxelles la 3 iunie 1976, ratificată de România prin Legea nr. 126/1997.



Ordonanţa de urgenţă a Guvernului nr.195/2002 a fost aprobată cu modificări şi completări prin Legea nr.49/2006 şi a fost republicată în Monitorul Oficial al României nr.670 din 3 august 2006. De asemenea, Ordonanţa Guvernului nr.195/2002, republicată, a fost modificată şi completată prin Ordonanţa de urgenţă a Guvernului nr.63/2006, aprobată prin Legea nr.6/2007.


Propunerea legislativă a fost avizată favorabil de Consiliul Legislativ, cu nr.1339 din 7 octombrie 2006, cu observaţii şi propuneri care nu au fost incluse în text, menţionând că iniţiativa legislativă trebuie să se refere la actul normativ de bază, respectiv la Ordonanţa de urgenţă a Guvernului nr.195/2002 şi nu la legea de aprobare.



Guvernul României, cu adresa nr.3183 din 20 octombrie 2006, a comunicat că nu susţine propunerea legislativă.



Propunerea legislativă a fost respinsă de Senat în şedinţa din data de 22 februarie 2007.



Propunerea legislativă a fost avizată negativ de Comisia pentru administraţie publică, amenajarea teritoriului şi echilibru ecologic, cu avizul nr.26/1459 din 14 martie 2007.



Examinarea proiectului de lege a avut loc în şedinţa Comisiei pentru industrii şi servicii din data de 21 martie 2007 şi în şedinţa Comisiei juridice, de disciplină şi imunităţi din data de 27 martie 2007.



La lucrări au fost prezenţi 21 deputaţi din totalul de 23 deputaţi membri ai Comisiei pentru industrii şi servicii şi 14 deputaţi din totalul de 27 deputaţi membri ai Comisiei juridice, de disciplină şi imunităţi.



La dezbaterea asupra propunerii legislative a participat, în calitate de invitat, din partea Ministerului Administraţiei şi Internelor, domnul secretar de stat Mircea Alexandru.



În urma dezbaterilor, membrii celor două comisii au hotărât să propună plenului Camerei Deputaţilor respingerea propunerii legislative, întrucât prevederile cuprinse în articolele şi alineatele din Ordonanţei de urgenţă a Guvernului nr.195/2002 privind circulaţia pe drumurile publice propuse pentru abrogare prin această iniţiativă legislativă, reprezintă transpunerea în legislaţia naţională a reglementărilor europene în domeniul circulaţiei rutiere şi corespund prevederilor Convenţiei asupra circulaţiei rutiere încheiată la Viena în 1968 (ratificată de România prin Decretul 318/1980) şi Convenţiei europene cu privire la efectele internaţionale ale interzicerii exercitării dreptului de a conduce un vehicul cu motor, adoptată la Bruxelles la 3 iunie 1976 (ratificată de România prin Legea nr.126/1997).



Prin obiectul de reglementare şi conţinutul său, propunerea legislativă face parte din categoria legilor organice.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

                PREŞEDINTE,                                              PREŞEDINTE,

                  Iulian Iancu                                                   Sergiu Andon      

                  SECRETAR,                                                  SECRETAR,
                 Aurelia Vasile                                                George Băeşu

Consilier parlamentar,                                                                                                                                            Consilier parlamentar,                                                    

Daniel Bădina                                                                                                                                                          Dr. Gheorghe Cucu
 Expert parlamentar,

Isabela Robe                                                                                           

